Diari Oficial de la Generalitat Valenciana


Sumari del DOGV 4922, del 12-01-2005 (2004/13322)

RESOLUCIÓ de 15 de desembre de 2004, del president del Consorci Hospital General Universitari de València (CHGUV), que modifica la Resolució de 14 d'octubre de 2004, per la qual es va convocar concurs per a la provisió de diversos llocs de caps de servici, unitat i secció de caràcter assistencial (Convocatòria CM/03/04).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/13921


Data del document
:   15-12-2004

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * metge

RESOLUCIÓ de 15 de desembre de 2004, del president del Consorci Hospital General Universitari de València (CHGUV), que modifica la Resolució de 14 d'octubre de 2004, per la qual es va convocar concurs per a la provisió de diversos llocs de caps de servici, unitat i secció de caràcter assistencial (Convocatòria CM/03/04). [2004/F13125]
  
En el Diari Oficial de la Generalitat Valenciana número 4.879, de 9 de novembre de 2004, es va publicar la Resolució de 14 d'octubre de 2004 per la qual es va convocar concurs per a la provisió de diversos llocs de caps de servici, unitat i secció de caràcter assistencial del CHGUV.
  
La Llei 55/2003, de 16 de desembre, va establir el marc d'actuació dels servicis autonòmics de salut per tal d'aconseguir una adequada integració en les institucions sanitàries públiques del personal al servici d'aquells.
  
La Generalitat Valenciana, en eixa mateixa línia d'actuació, està adoptant mesures d'ordenació dels recursos humans orientades a garantir la cohesió i coordinació del sistema, maximitzant l'intercanvi de coneixement i la professionalització de les persones dedicades a l'atenció sanitària pública. Competix al CHGUV adoptar accions orientades a aconseguir eixa convergència de propòsits.
  
S'ha complit el objecte de la negociació en el si de la comissió paritària del conveni, previst pels articles 5 i 8 del conveni col·lectiu.
  
Fent ús de les competències atribuïdes per l'apartat primer, punt 2, de l'Acord de 12 de desembre de 2003, del Consell de Govern i del seu president, pel qual es deleguen atribucions, resolc:
  
Primer
  
Modificar l'apartat 2.1 de les bases de la Convocatòria CM/03/2004, aprovades per la Resolució de 14 d'octubre de 2004, que queda íntegrament substituït pel següent:
  
«Podran participar en esta convocatòria els facultatius amb nomenament com a personal estatutari fix que ostenten plaça en l'especialitat a què es concurse en les institucions sanitàries directament dependents de la Conselleria de Sanitat de la Generalitat Valenciana, així com els adjunts o facultatius amb nomenament com a personal estatutari fix, que presten servicis en el CHGUV o en hospitals de titularitat pública amb programa acreditat per a la docència per la Comissió Nacional de la corresponent especialitat.
  
Els aspirants hauran de complir els requisits establits en la resta de bases de la convocatòria.»
  
Segon
  
Establir un nou termini de presentació de sol·licituds de participació, d'un mes a comptar des de l'endemà de la publicació d'esta resolució en el Diari Oficial de la Generalitat Valenciana. Si l'últim dia del termini fora inhàbil, s'entendrà prorrogat al primer dia hàbil següent.
  
Contra la present resolució, que posa fi a la via administrativa, les persones interessades podran interposar recurs contenciós administratiu, d'acord amb el que preveuen els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, Reguladora de la Jurisdicció Contenciosa Administrativa, davant del Jutjat Contenciós Administratiu de València en el termini de dos mesos, comptadors des de l'endemà de la seua publicació, sense perjuí que utilitzen qualsevol altre recurs que estimen convenient.